**PREPORUKE I UPUTE NARUČITELJIMA (NOJN – NEOBVEZNICI ZAKONA O JAVNOJ NABAVI) ZA PROVOĐENJE POSTUPAKA JAVNE NABAVE**

TEMELJEM JAVNOG POZIVA MINISTARSTVA GRADITELJSTVA I PROSTORNOG UREĐENJA, REFERENTNA OZNAKA POZIVA PDP\_4c2.2

Nastavno na upute za provođenje postupaka nabave propisane Aneksom 2 javnog poziva, ranije objavljenu tipsku dokumentaciju, održane brojne prezentacije te skupne i individualne radionice u cilju smanjenja potencijalnih nepravilnosti i financijskih korekcija, uočene greške i nepravilnosti u dokumentacijama dostavljenim na ex ante kontrolu, dodatno se upozoravaju naručitelji (upravitelji I predstavnici suvlasnika) i ponavljaju koraci i procedure koji moraju biti poštovani.

Tijekom postupka nabave naručitelji moraju ispuniti sve navedene uvjete. Odgovor NE na bilo koju kontrolnu točku ima za posljedicu odbijanje projekta ili smanjenje sufinancirane vrijednosti.

Uloga Fonda za zaštitu okoliša i energetsku učinkovitost je isključivo savjetodavna. Naručitelji su odgovorni za provođenje javne nabave sukladno Javnom pozivu, Zakonu o javnoj nabavi te drugim mjerodavnim zakonskim aktima.

|  |  |
| --- | --- |
| Redni  broj | Kontrolna aktivnost |
| 1 | Dokumentacija o nabavi - predmet, mora sadržavati najmanje:  Dokument o imenovanju osoba za provedbu postupka nabave, izjave o sprječavanju sukoba interesa, obavijest o nabavi/poziv na nadmetanje, tehničke specifikacije, zapisnike, odluke, dokaze o međusobnoj komunikaciji, eventualne žalbe, druge relevantne dokumente. |
| 2 | Primjena odgovarajućeg postupka nabave  U Dokumentu o imenovanju osoba za provedbu postupka nabave, Naručitelj mora navesti vrstu postupka nabave koji koristi, obzirom na procijenjenu vrijednost nabave. |
| 3 | Obvezno pridržavanje procedure propisane Aneksom 2 Poziva i tipske DON (dokumentacije o nabavi). |
| 4 | Objava obavijesti o nabavi na način propisan Aneksom 2 poziva i tipskom DON. |
| 5 | Vrsta predmeta nabave mora odgovarati predmetu nabave koji se financira sukladno Pozivu. |
| 6 | Opis predmeta nabave mora odgovarati odredbama Javnog poziva o dodjeli bespovratnih sredstava i mora biti opisan je u skladu s odredbama Zakona o javnoj nabavi (na jasan, nedvojben, potpun i neutralan način), uvažavajući načela javne nabave |
| 7 | Tehničke specifikacije moraju biti nediskriminirajuće, pripremljene u skladu s odredbama Zakona o javnoj nabavi (čl. 209-210), ponuditeljima omogućiti jednak pristup i ne smiju narušavati tržišno natjecanje. Nije dozvoljeno tražiti konkretne robne marke ili svojstva koja ispunjava ograničeni broj ponuditelja. |
| 8 | Kriteriji sposobnosti moraju biti utvrđeni u skladu s odredbama Poziva i odredbama Zakona o javnoj nabavi, jasno opisani i nediskriminirajući, koji omogućuju sudjelovanje i ponuditelja sa sjedištem izvan Republike Hrvatske. Nije dopušteno uvjetovati dokumente i dokaze sposobnosti koji se izdaju isključivo u RH (npr. BON2, SOL2, JOPPD, prijava na HZMO I HZZO, članstvo u hrvatskim komorama, itd.) |
| 9 | Kriteriji odabira moraju biti u skladu s odredbama Poziva i Zakona o javnoj nabavi, jasni i razmjerni (ako se kao kriterij odabira odabere ekonomski najpovoljnija ponuda, mora se provjeriti jesu li kriteriji nediskriminirajući, proporcionalni i vezani uz predmet nabave). Dokazi sposobnosti ne mogu ujedno biti i dodatni kriteriji odabira u ekonomski najpovoljnijoj ponudi. |
| 10 | U Dokumentaciji za nadmetanje obavezno mora biti naveden kriterij odabira. |
| 11 | Odluka o odabiru mora biti temeljena na kriteriju odabira navedenom u DON |
| 12 | DON ne smije sadržavati nezakonita ograničenja u svrhu odvraćanja gospodarskih subjekata od sudjelovanja. Npr. ne smije se uvjetovati obavezan obilazak gradilišta prije podnošenja ponude, broj traženih radnika i jamstva moraju biti proporcionalni veličini zgrade i procijenjenoj vrijednosti nabave itd. |
| 13 | Rokovi za predaju ponuda ne smiju biti kraći od propisanih u Pozivu i DZN. |
| 14 | Postupak nabave moraju provoditi osobe ovlaštene od Naručitelja za provedbu postupka nabave. |
| 15 | Ovlaštene osobe moraju provjeriti nepostojanje sukoba interesa sukladno poglavlju 8. (članci 75-83. Zakona o javnoj nabavi 2016). Osobe obvezno potpisuju obrazac izjave o sprječavanju sukoba interesa. |
| 16 | Otvaranje ponuda u postupcima nabave mora biti na dan i u vrijeme naznačeno u DON.  Vrijeme za dostavu ponuda je i vrijeme otvaranja ponuda. |
| 17 | Tijekom otvaranja ponuda moraju biti prisutni svi predstavnici Naručitelja ili njihove zamjene koje također moraju biti imenovane od strane Naručitelja. |
| 18 | Zapisnik o otvaranju i ocjenjivanju ponuda mora sadržavati sve podatke sukladno Aneksu 2. |
| 19 | Ako Naručitelj provjerava ponudu s neuobičajeno niskom cijenom, provjera se obavlja na način propisan točkom 14. DON |
| 20 | Odabrani ponuditelj mora ispuniti razloge isključenja i dokaze sposobnosti te kriterije odabira navedene u DON, a ponuda mora ispunjavati uvjete iz DON. Dokazi sposobnosti ne mogu ujedno biti i dodatni kriteriji odabira u ekonomski najpovoljnijoj ponudi. |
| 21 | Zapisnici moraju biti pripremljeni u skladu s odredbama Zakona o javnoj nabavi i primjenjivog pravilnika, poštujući rok za okončanje postupka (rok za donošenje odluke o odabiru definiran je u DON ili umjesto toga, u Zakonu o javnoj nabavi. |
| 22 | Odluka o odabiru, s kopijom zapisnika o pregledu i ocjeni ponuda, mora biti dostavljena svim ponuditeljima, u skladu s odredbama Zakona o javnoj nabavi. |
| 23 | Sredstva potrebna za izvršenje ugovora o nabavi moraju biti raspoloživa najkasnije u trenutku donošenja odluke o odabiru. |
| 24 | Ugovor o nabavi mora biti pripremljen u skladu s DON i odabranom ponudom. |
| 25 | Ugovor o nabavi smije biti potpisan nakon stupanja na snagu odluke o odabiru. |
| 26 | Ugovor o nabavi naručitelj potpisuje s odabranim ponuditeljem. |